cyanic-selkie/wikianc huggingface dataset:
Kvartārs
Kvartārs ir kainozoja ēras jaunākais periods ģeoloģiskajā laika skalā. Tas sākās, neogēna periodam beidzoties, pirms 2,588 ± 0,005 miljoniem gadu, un turpinās līdz pat mūsdienām. Kvartāra periodu sīkāk iedala pleistocēna un holocēna epohās. Atsevišķi zinātnieki ierosina izdalīt vēl trešo epohu - antropocēnu, kam raksturīga pastiprināta cilvēka darbības ietekme uz ekosistēmu, kā rezultātā izmirušas vairākas augu un dzīvnieku sugas, mainīts reljefs utt.
Relatīvi īsais kvartāra periods sakrīt ar jaunākā ledus laikmeta sākumu. Tā laikā notika strauja cilvēku evolūcija un migrācija uz visiem Zemes kontinentiem.
Bikses
Bikses ir staklēts lejasģērbs, kas aptver iegurni (bezstaru bikses) un arī atsevišķi abus stilbus (staru bikses). Konstruktīvi atšķirīgas bikses valkā gan apakšdrēbju, gan padrēbju, gan virsdrēbju, gan ārdrēbju kārtās. Pēc garuma staru bikses sniedzas līdz pastaklei, pusgurnam, ceļgalam, pacelei, puslielam, potītei, pēdai, pēdapakšai (piemēram, bikses ar pēdsloksnēm).
Viņķu iela
Viņķu iela ir iela Jūrmalā, Vaivaru apkaimē. Viņķu iela sākas krustojumā ar Zemgales ielu un beidzas krustojumā ar Gulbju ielu. Kopējais ielas garums ir 1340 metri, tā ir klāta ar grants segumu. Viņķu ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Viņķu iela ir savienota ar šādām ielām:
Trippie Redd diskogrāfija
Amerikāņu repera Trippie Redd diskogrāfija sastāv no četriem studijas albumiem, sešiem miksteipiem, astoņiem EP ierakstiem un 31 singlu (tostarp 15 kā galvenais mākslinieks).
Trippie Redd pirmais izdevums bija EP Awakening My InnerBeast, kas tika izdots 2016. gada 25. augustā. 2016. gadā un 2017. gada sākumā viņš izdeva vēl vairākus EP, pirms 2017. gada 21. maijā izdeva savu pirmo miksteipu A Love Letter to You, kas kļuva par viņa albumu. pirmais izdevums lielāko topu sarakstā, sasniedzot ASV Billboard 200 virsotni ar 69. numuru. Pēc tam viņš izdeva singlus "Love Scars" un "Poles 1469" no miksteipa, kuri abi parādījās Bubbling Under Hot 100 topā. Trippie Redd sekoja miksteipam ar tā turpinājumu A Love Letter to You 2, kas 2017. gada oktobrī ieņēma Billboard 200 34. vietu.
Vēlāk 2017. gadā dziesma "Dark Knight Dummo", kurā piedalās kāds amerikāņu reperis un dziedātājs Travis Scott, kļuva par Trippie Redd pirmo dziesmu, kas iekļuvusi ASV Billboard Hot 100 topā, sasniedzot 72. vietu. Dziesma bija galvenais singls no viņa debijas albuma LIFE'S A TRIP, kas tika izdots 2018. gada 10. augustā. Albums parādījās 20 labāko topu topā visā pasaulē, tostarp Apvienotajā Karalistē un Austrālijā. Trippie Redd vēlāk izdeva singlu "Taking A Walk", kas parādījās Billboard Hot 100 ar 46. numuru. Tāpat 2018. gadā viņš izdeva singlu "Topanga" no sava trešā miksteipa A Love Letter to You 3. Miksteips kļuva par viņa augstāko līmeni, Billboard 200 debitējot trešajā vietā, savukārt "Topanga" tajā pašā nedēļā pārcēlās uz 52. vietu Billboard Hot 100.
Radžupe
Radžupe (arī Radžupīte, Skirsa, augštecē - Šķerstene, Šķērse, Šķērstene) ir Dienvidsusējas labā krasta pieteka Jēkabpils novadā.
Iztece no Tīreļu purva. Tek dienvidrietumu virzienā. Lielākās pietekas - Audriņu grāvis, Putraimiņu grāvis, Upesgala upīte. Ietek Dienvidsusējā Aknīstes ziemeļu pievārtē. Pie ietekas Dienvidsusējā Radžupi šķērso valsts autoceļš P74 (Siliņi—Aknīste).
Upes kreisajā krastā Aknīstes Velnala jeb Radžupes ala.
IAAF Zelta līga
IAAF Zelta līga bija ikgadēja vieglatlētikas sacensību sērija, kas notika laikā no 1998. līdz 2009. gadam. To organizēja Starptautiskā vieglatlētikas federācija (International Association of Athletics Federations). Zelta līgu 2010. gadā aizstāja IAAF Dimanta līgas sacensības. Zelta līgas sacensības notika Eiropā.
Lai iegūtu galveno balvu, 1 miljonu ASV dolāru lielo "džekpotu", sportistam ir savā disciplīnā jāuzvar visos sešos notiekošajos posmos. Ja uzvaru visos posmos ir guvuši vairāki sportisti, tad viņi šo balvu sadala savā starpā. Visvairāk reižu (četras) Zelta līgā uzvarējis Marokas vidējo distanču skrējējs Hišāms el Gerūdžs.
Arupīte (Tumšupes pieteka)
Arupīte (arī Arupe, Ārupe) ir Tumšupes kreisā krasta pieteka Siguldas un Ropažu novados.
Iztece — uz rietumiem no Mālpils. Tek rietumu virzienā, lejtecē veido Siguldas un Ropažu novada robežu. Ietek Tumšupē starp Plānupi un Tumšupi. Arupīti šķērso valsts autoceļš P10 (Inčukalns—Ropaži—Ikšķile).
Naoki Macuda
Naoki Macuda (ja; dzimis, miris ) bija japāņu futbolists, bijis Japānas futbola izlases dalībnieks.
Oto III Otons
Oto III (de, it; dzimis 980. gadā, miris ), Otonu dinastijas Svētās Romas impērijas imperators no 996. gada līdz savai nāvei. Jau trīs gadu vecumā ievēlēts par Vācijas karali pēc tēva Oto II negaidītās nāves 983. gadā. Līdz Oto III pilngadībai par reģentiem kalpo viņa tuvākie radinieki - tēvocis Heinrihs II Ķildīgais, Maincas arhibīskaps Villigis, Oto III māte Teofanu un Oto III vecāmāte Burgundijas Adelaīda, kuru starpā pirmajos gados notiek cīņa par varu. 994. gadā Oto III sāka valdīt patstāvīgi un pievērsās impērijas varas nostiprināšanai Itālijas karalistē. Ar Oto III atbalstu par pāvestu Romā tika iecelts viņa radinieks, 24 gadus vecais Gregorijs V, bet jaunais pāvests savukārt kronēja Oto III par Svētās Romas imperatoru. Gadu vēlāk, kad imperators pameta Romu, vietējais augstmanis Joans Krescencijs padzina Gregoriju V un par pāvestu iecēla antipāvestu Jāni XVI. Otto III atgriezās Romā, antipāvests tika nogalināts, bet pāvesta tronī atjaunots Gregorijs V. 999. gadā Gregorijs mira un pāvesta tronī ar imperatora atbalstu nokļuva Silvestrs II.
Oto II dzīves pēdējā gadā sacelšanās rezultātā impērija bija zaudējusi kontroli pār Baltijas piekrastes slāvu zemēm. Oto III centās nostiprināt austrumu robežas, 1000. gada 11. martā kopā ar Boļeslavu I Drosmīgo piedaloties Gņezno kongresā, kur tika izveidota arhibīskapija, tā nostiprinot kristietību Polijā, kā arī 1000. gadā ar imperatora akceptu tiek kronēts pirmais Ungārijas Karalistes karalis Ištvāns I.
Otto III izveidoja Romu par impērijas administratīvo galvaspilsētu un centās radīt galma ārējo spožumu, ņemot par piemēru Bizantijas galma tradīcijas, kā arī atjaunojot virkni senās Romas titulu.
1001. gadā romieši atkal sacēlās, padzenot imperatoru un pāvestu no pilsētas. Oto III pēkšņi mira 1002. gadā Itālijā, nepaguvis atgūt Romu un apprecēties ar Bizantijas princesi Zoju, kura šī nolūka dēļ bija ieradusies Apūlijā. Oto līķis tika pārvests atpakaļ uz Vāciju un apglabāts Āhenē blakus Kārlim Lielajam.
Oto III nāve pārtrauca tiešo Otonu ģimenes valdnieku troņa mantošanu, jo jaunais imperators vēl nebija precējies un radījis bērnus. Kad Oto līķis bija sasniedzis Bavārijas hercogisti, viņa radinieks, Heinrihs II lūdza impērijas augstmaņiem ievēlēt par jauno karali, taču nesaņem atbalstu. Par spīti tam, 1002. gada 9. jūlijā viņš liek sevi kronēt par Romiešu karali.
Narciss
Narciss, arī Narkiss (grc, Nárkissos), sengrieķu mitoloģijā ir skaists jauneklis, mednieks, kurš iemīlējās savā atspulgā un nomira aiz mīlas pret sevi. Viņš ir upes dieva Kēfisa un upju nimfas Liriopes dēls. Sengrieķu mitoloģijā viņš tiek uzskatīts par vienu no skaistākajiem vīriešiem, skaistumā varēja sacensties ar Dionīsu un Apollonu. Viņu dievināja daudzas sievietes un nimfas. Viena no nimfām Ēho nelaimīgas mīlestības dēļ pret Narcisu izdēdēja un beigās nomira. Narciss esot iemīlējies sevī kādu dienu spoguļojoties ūdens atspulgā. No mīlestības pret sevi, nespēdams remdināt jūtas, Narciss nomira. Viņš turpināja spoguļoties pat pazemes ūdeņos. Meklējot Narcisa mirstīgās atliekas, nimfas pie ūdeņiem uzgāja smaržīgas puķes, narcises.
Sengrieķu mitoloģijā pastāv arī versija, ka Narcisam bija dvīņumāsa, kuru ļoti mīlējis. Kad māsa nomirusi, viņš esot sērojis pie ūdens peļķes, vērojot atspulgu (dvīņumāsas ārējais izskats esot bijis tieši tāds pats kā Narcisam), ilgojoties pēc viņas. Mīts par Narcisu tiek saistīts ar dabas bojāeju un atdzimšanu, kā arī ar pārvēršanos (metamorfozēm), cilvēkam pārvēršoties par augu. Skatīt arī romiešu dzejnieka Ovidija darbu “Metamorfozes”.
Pārnestā nozīmē mūsdienās termins “narciss” tiek izmantots, lai apzīmētu cilvēku, kurš tīksminās par savu skaistumu, kurš iemīlējies pats sevī.
980. gads
980. gads bija garais gads, kas pēc Jūlija kalendāra sākās ceturtdienā.
Meņķa upīte
Meņķa upīte ir aptuveni 6,3 kilometrus gara upe, kas iztek no Linaites pūra un ietek Daugavā pie Buivānu mājām.
Upe tek pa Dignājas pagastu un tai nav dabisku pieteku. Padomju gados tā ir tikusi pārveidota un tai izveidotas mākslīgās pietekas meliorācijas vajadzībām
Upīti šķērso vietējas nozīmes autoceļš V14(5)783 Jēkabpils—Dignāja—Ilūkste un mazāki autoceļi Meņķis—Kaļvāres un Kalna Majori—Linaites purvs.
Flora
Flora (no la — 'ziedēt') — vēsturiski izveidojies augu sugu kopums kādā noteiktā teritorijā. Nosaukums dots pēc romiešu pavasara, ziedu un ziedēšanas dievietes Floras vārda.
Floras izpētes metodes
Lai noskaidrotu kādas teritorijas floru, pētnieki lieto vairākas metodes:
Rātsnams
Rātsnams (de, pl, ) ir ēka, kurā atrodas vai vēsturiski atradās municipālā pārvalde, pilsētas rāte. Šādas celtnes sākotnēji bija pilsētās, kurām bija Magdeburgas tiesības (Latvijā Daugavpilij un Jēkabpilij), bet vēlāk arī citām pilsētām Svētās Romas impērijā, Polijas—Lietuvas ūnijā, kā arī citur.
Inversija (lidsabiedrība)
Inversija bija Starptautiskajā lidostā "Rīga" bāzēta kravas pārvadājumu aviosabiedrība.Tās aktīvā darbība tika pārtraukta 2010. gadā, kad pēc Dānijā atklātiem lidojumu drošības pārkāpumiem sabiedrības lidaparātā Il-76 Latvijas Civilās aviācijas aģentūra atņēma uzņēmumam tiesības veikt aviopārvadājumus.
Autoceļš R354 (Krievija)
Autoceļš R354 (Автодорога Р-354) ir Krievijas Federācijas federālais autoceļš, kas ir autoceļa R242 turpinājums Sibīrijā no Jekaterinburgas līdz Kurgānai. Automaģistrāles garums ir 372 kilometri.
Maikls Ričardss
Maikls Entonijs Ričardss (en, dzimis ) ir amerikāņu aktieris, rakstnieks, televīzijas producents un komiķis.
Ričards Šlesers
Ričards Šlesers (dzimis ) ir Latvijas kino režisors, uzņēmējs un politiķis. Ievēlēts 14. Saeimā no partijas "Latvija pirmajā vietā" saraksta.
Dzīvesgājums
R. Šlesers ir Latvijas uzņēmēja un politiķa Ainara Šlesera un viņa sievas Ineses Šleseres dēls. 2018. gadā pabeidzis Birmingemas Universitāti, filmu tehnoloģijas un vizuālo efektu speciālitātē.
Darbojies uzņēmējdarbībā. Pirms kļūšanas par politiķi, darbojies vairākos sava tēva uzņēmumos par padomes locekli, kā arī uzņēmuma SIA "Regma Management" valdē.
2022. gada rudenī notikušajās 14. Saeimas vēlēšanās R. Šlesers tika ievēlēts 14. Saeimā no partijas "Latvija pirmajā vietā" saraksta, tāpat kā viņa tēvs A. Šlesers.
Kastīlijas karaļu uzskaitījums
Šajā uzskaitījumā apkopoti Kastīlijas (Kastīlijas karalistes un un Kastīlijas un Leonas karalistes) karaļi  no 1065. gada, kad tika izveidota Kastīlijas karaliste līdz 1516. gadam, kad vairākas karalistes, tajā skaitā, Kastīlijas un Leonas karaliste tika apvienota—Spānijas karalistē.
30px Kastīlijas karaliste (1065—1230) 30px
{{legend| red | Himenesu dinastija |border=1px solid #AAAAAA}} {{legend| green | Ivreju dinastija |border=1px solid #AAAAAA}}
=== Kastīlijas kronis (Kastīlijas un Leonas karaliste) (1230—1715)  ===
{{legend| green | Ivreju dinastija |border=1px solid #AAAAAA}} {{legend| blue | Trastamaru dinastija |border=1px solid #AAAAAA}} {{legend| orange | Hābsburgu dinastija |border=1px solid #AAAAAA}}
Kapibaras
Kapibaras (Hydrochoerus) ir kapibaru apakšdzimtas (Hydrochoerinae) ģints, kas pieder pie jūrascūciņu dzimtas (Caviidae). Tā apvieno 2 mūsdienās dzīvojošas sugas un vienu izmirušu sugu. Kapibaras sastopamas plašā teritorijā Dienvidamerikā un Panamā. Izmirusī Grenādas kapibara (Hydrochoerus gaylordi) bija endēma Grenādas salai un dzīvoja salā pliocēna laikā. Kapibaru tuvākie radinieki ir moko (Kerodon) ģints sugas.
Ģints zinātniskais nosaukums Hydrochoerus cēlies no grieķu vārdiem — ὕδωρ (hýdor, ūdens) un χοίρος (choíros, cūka), kas latviski tiešā tulkojumā būtu ūdenscūka.
Izskats
Kapibaras ir vislielākie grauzēji pasaulē. No abām sugām lielākā ir kapibara (Hydrochoerus hydrochaeris), kuras ķermeņa garums ir 106—134 cm, augstums skaustā 50—62 cm, svars 35—66 kg. Mazākā ģintī ir mazā kapibara (Hydrochoerus isthmius), kuras ķermeņa garums ir nedaudz mazāks kā 100 cm, bet svars apmēram 30 kg.
Uzvedība un barība
Kapibaras ir ļoti sabiedriskas. Tās veido lielus barus, kuros var būt līdz 100 īpatņiem. Tās savā starpā sazinās ar dažāda rakstura skaņām. Tēviņi veido harēmus, kuros ir vairākas mātītes. Grūsnības periods ilgst 130—150 dienas. Piedzimst 2—8 mazuļi (visbiežāk 4).
1002. gads
1002. bija parastais gads, kas pēc Jūlija kalendāra sākās ceturtdienā.
Plaukstas lieluma pavasaris
Plaukstas lieluma pavasaris ir poproka grupas "Prāta Vētra" (starptautiski: Brainstorm) dziesma, kas tika izdota 2003. gadā albumā "Dienās, kad lidlauks pārāk tāls".
Parādās arī 2010. gada albumā "Izlase 2000—2010". 2020. gadā šī dziesma tika ierakstīta no jauna.
Autoceļš R402 (Krievija)
Autoceļš R402 (Автодорога Р-402) ir Krievijas Federācijas federālais autoceļš, kas ir autoceļa R351 turpinājums Sibīrijā no Tjumeņas līdz Omskai. Automaģistrāles Tjumeņa - Išima - Omska garums ir 632 kilometri, līdz Išimai tā ir daļa no Eiropas maršruta E22, bet tālāk līdz Omskai daļa no E30.
Braucamais lielceļš ir izveidots 1763. gadā un nosaukts par "Sibīrijas traktu".
Baldones iela
Baldones iela var būt:
Hentai
Hentai (ja, burtiski — perverts ) ir Rietumu pasaules apzīmējums japāņu animācijai (anime) un komiksiem (manga), kuros kā pamatelements ir pornogrāfiskās ainas. Anime un manga, kurās kā pamatelements ir erotiskās ainas rietumu pasaulē sauc par ečī. Šī žanra izveide balstās un specifisko japāņu kultūru attiecībā pret estētiku un seksualitāti. Japānā vārda "hentai" vietā lai apzīmētu tiek izmantoti citi termini, piemēram, dzuhati-kin (18禁).
Verners Cēge fon Manteifels
Verners Maksimiliāns Frīdrihs Cēge fon Manteifels (de; 1857–1926) bija vācbaltiešu ķirurgs un Tērbatas Universitātes medicīnas profesors. Pirmais ieviesis sterilizētu operācijas gumijas cimdu lietošanu.
Dzīvesgājums
Dzimis 1857. gada 13. jūlijā (1. jūlijā pēc VS) Mēri muižā (Määri mõis, ) tagadējā Veike-Mārjas pagastā muižnieka Hermaņa Cēges fon Manteifeļa un viņa sievas Bertas, dzimušas Parrotas ģimenē. Mācījās Tallinas Domskolā (1867-1878). Studēja Tērbatas Universitātes Medicīnas fakultātē (1878-1885), 1886. gadā ieguva doktora grādu, bija Hospitālās ķirurģijas klīnikas asistents (1886) un uroloģijas docents (1889). 1897. gadā viņš ieteica ķirurģijā izmantot sterilizējamus gumijas cimdus. 1899. gadā Manteifeli ievēlēja par ārkārtas profesoru un viņš piedalījās Ķirurģijas enciklopēdijas (Enzyklopädie der Chirurgie, 1901-1903) veidošanā. Krievijas—Japānas kara laikā viņš kā ķirurģijas konsultants darbojās Sarkanā Krusta organizācijā, 1905. gadā Manteifeli ievēlēja par Tērbatas Universitātes ķirurģijas profesoru un arī Pirmā pasaules kara laikā viņš bija Sarkanā Krusta konsultants Krievijas Impērijas Rietumu frontē.
Pēc pasaules kara beigām profesors Manteifels 1918. gada decembrī pārcēlās uz Tallinu un Igaunijas brīvības cīņu laikā no 1918. līdz 1920. gadam kā kara ārsts ģenerālmajora pakāpē strādāja Tallinas slimnīcā, apbalvots ar Igaunijas Brīvības krustu. Miris 1926. gada 14. marts Tallinā.
Zemgaļu uzbrukums Rīgai
Atskaņu hronikas vēstījums
1287. gada gavēņa laikā Heiligenbergas pils komturs sūtīja pie Livonijas ordeņa maršala sūtņus ar ziņu, ka zemgaļi gatavojas karagajienam uz Rīgu. Maršals lika ordeņa brāļiem apbruņoties un ar Rīgas pilsoņiem, krustnešiem, letiem un līviem, kopā ap 550 karavīriem, devās aizsargāt pilsētu. Tā kā zemgaļu karaspēks tajā dienā neparādījās, maršals aicināja ordeņa brāļus pārnakšņot pilsētas zirgustallī (marstal) netālu no Svētā Gara hospitāļa. Landmaršals izsūtīja sargus un aicināja atstāt ēkas vārtus vaļā, lai bruņinieki uzreiz varētu uzbrukt tuvojošamies ienadniekiem. Nakts bija auksta un tumša, sargi nepamanīja zemgaļu karavīrus, kas nonāca pie staļļa, kurā gulēja ordeņa brāļi un zemes ļaudis. Zemgaļi ielauzās stallī un ļāva līvu karavīriem atstāt ēku un tikai tad uzbruka ordeņa brāļiem. Kaujā no 18 bruņiniekiem izglābās tikai trīs. Aizdedzinājuši zirgustalli, zemgaļu karavīri uzbruka pilsētas vārtiem, bet nespēja tos ieņemt. Kad mestrs uzzināja par notikušo, viņš teicis: "Lai palīdz Dievs, ka turamies pie viņa baušļiem nestundā!”
Parastā irbene
Parastā irbene (Viburnum opulus) ir bezslavīšu dzimtas krūmu suga. Krūmi izaug līdz 4 m augstumam. Tās dabiskais izplatības areāls ir Eiropa, Ziemeļāfrika un Centrālāzija. Irbenes aug mēreni mitros, auglīgos mežos un aizaugošās pļavās. Selekcionētas vairākas irbenes šķirnes, kas tiek izmantotas apstādījumos. Parastā irbene ir neoficiāls Ukrainas nacionālais simbols.
Andrejs Bats
Andrejs Batičko (ru, dzimis Tallinā), pazīstams arī kā Andrejs Bats (Andrey Batt), ir aktieris, reperis un filmu režisors. Andrejs sāka savu karjeru 2009. gadā, viņš filmējies vairākās televīzijas reklāmās un televīzijas sērijās. Pēc pārcelšanās uz Losandželosu atveidojis vairākas veiksmīgas lomas un piedalījies mūzikas pasākumos.
Caurspīdīgā zebrzivtiņa
Izskats
Caurspīdīgā zebrzivtiņa ir ļoti maziņa, tā ir viena no mazākajām karpu dzimtas zivīm, kā arī tā ir viens no mazākajiem mugurkaulniekiem pasaulē. Tās garums ir 9—11 mm, lielākajiem īpatņiem reizēm sasniedzot 12 mm. Par to mazākas ir tikai kūdras purvu zivtiņas (Paedocypris).
Caurspīdīgā zebrzivtiņa ir gandrīz pilnībā caurspīdīga, izņemot acis. Cauri miesai var redzēt mugurkaulu un iekšējos orgānus, tai nav zvīņu, nav taustekļu un nav sānu līnijas. Caurspīdīgajai zebrzivtiņai ir tikai šai sugai raksturīgs liela izmēra melanoforu (ādas dziļāko slāņu melni pigmentētu šūnu ) punktējums. Tās ir uz galvas, nosedzot smadzeņu aizmugurējo daļu, uz astes stumbra sānu viduslīnijas, kā arī melanoforas ir uz sāniem un vēdera (melnu punktiņu dubultrinda, kas sākas pie žaunu vāku sadures trīsstūrīša un beidzas pie vēdera spurām).
Uzvedība un barība
Caurspīdīgā zebrzivtiņa mājo vienmērīgi un lēni plūstošās, platās zemieņu upēs, ar maksimālo dziļumu 1 metrs. Ūdeņi šajās upēs ir duļķaini, bagāti ar augu substrātu un dūņām, grunts smilšaina. Tā uzturas kopā ar nelielām karpu un kalnu samu dzimtas (Sisoridae) zivīm. Neskatoties uz savu trauslo izskatu, caurspīdīgā zebrzivtiņa ir plēsīga un barojas ar zooplanktonu. Lielākais dzīvais organisms, kuru tā spēj norīt, ir artēmija (Artemia).
Vairošanās
Caurspīdīgās zebrzivtiņas mātīte dzimumbriedumu sasniedz 2—3 gadu vecumā, kad tās garums ir 10—11 mm. Tā nērš 3—10 ikrus (parasti 3—8). Salīdzinot ar zivs ķermeņa lielumu, ikri ir lieli, 0,3—0,6 mm. Mazuļi ir 2 mm gari un bez mikroskopa nav ieraugāmi.
Gūtenberga bībele
Gūtenberga bībele ir pirmā lielā grāmata Rietumos, kas tikusi iespiesta ar pārvietojamajiem metāla burtiem. Johans Gūtenbergs to izveidoja Maincā, Vācijā, 1450. gados. Bībele ir latīņu valodā Vulgātas tulkojumā.
Takajuki Sudzuki
2001. gada FIFA Konfederāciju kausā guva divus vārtus, bet Japānas izlase finālā ar 0:1 zaudēja Francijai.
Elata
Elata (he, ar) ir kūrortpilsēta un ostas pilsēta Izraēlas galējos dienvidos. Tā atrodas Negevas tuksnesī pie Sarkanās jūras Akabas līča. Dienvidos no Elatas atrodas Ēģiptes pilsēta Tāba, bet austrumos — Jordānijas ostas pilsēta Akaba. Pilsēta dibināta, tajā dzīvo 47 200 iedzīvotāji.
Rīgas dome (2017—2020)
2017. gadā ievēlētā Rīgas dome bija Rīgas pilsētas pašpārvaldes augstākā iestāde, kas darbojās līdz 2020. gada Rīgas domes vēlēšanām. Tā sastāvēja no 60 deputātiem un darbojās atjaunotajā Rātsnama ēkā Rātslaukumā 1, Vecrīgā.
Rīgas domes priekšsēdētājs sākotnēji bija Nils Ušakovs, bet sakarā ar aizdomām par kukuļdošanu 2019. gada 4. aprīlī viņu pēc Vides aizsardzības un reģionālās attīstības ministra rīkojuma atstādināja no amata. Tā paša gada 31. maijā par Rīgas Domes priekšsēdētāju kļuva Dainis Turlais, bet 20. jūnijā viņš neizturēja uzticības balsojumu. 19. augustā par Domes priekšsēdētāju kļuva līdzšinējais pienākumu izpildītājs Oļegs Burovs. Šīs notikumu sērijas laikā vairākas no Domes frakcijām sadalījās. Pēc 2019. gada 17. oktobra Rīgas Domē darbojās astoņas frakcijas. Bet kopš 2020. gada 22. februāra, līdz domes atlaišanas brīdim — arī pieci neatkarīgie deputāti.
2019. gada 6. decembrī pēc Vides aizsardzības un reģionālās attīstības ministra Jura Pūces rosinājuma uzsāka Rīgas domes atlaišanas procedūru. 2020. gada sākumā dome apliecināja savu rīcībnespēju, nespējot vienoties par 2020. gada budžetu. 6. februārī kvoruma trūkuma dēļ nenotika jau trešā pēc kārtas sasauktā domes ārkārtas sēde, tādējādi dodot juridisku pamatu pašvaldības atlaišanai un ārkārtas vēlēšanām.
2020. gada 13. februārī Saeima atbalstīja Rīgas domes atlaišanu. 24. februārī Valsts prezidents Egils Levits izsludināja šo likumprojektu un 25. februārī tas stājās spēkā, padarot pirmdienu, 24. februāri, par pēdējo domes deputātu oficiālo darba dienu.
2017. gada Rīgas domes vēlēšanas
Pēc 2017. gada Rīgas domes vēlēšanām Rīgas domē iekļuva deputāti no pieciem sarakstiem. Vislielāko vēlētāju atbalstu ieguva partiju "Saskaņa" un "Gods kalpot Rīgai" kopīgais saraksts.
Pēc Ušakova atstādināšanas no amata
Pamatojoties uz aizdomām par kukuļdošanu starp kompānijām "Škoda" un "Rīgas satiksme", pēc Vides aizsardzības un reģionālās attīstības ministra rīkojuma N. Ušakovs 2019. gada 4. aprīlī no amata tika atstādināts. 25. maijā notika 2019. gada Eiropas Parlamenta vēlēšanas Latvijā, kurās N. Ušakovu un priekšsēdētāja vietnieku Andri Ameriku ievēlēja Eiropas Parlamentā. Tā paša gada 31. maijā par Rīgas domes priekšsēdētāju kļuva Dainis Turlais, bet jau 20. jūnijā viņš neizturēja uzticības balsojumu. 19. augustā par domes priekšsēdētāju kļuva līdzšinējais pienākumu izpildītājs Oļegs Burovs.
Šo notikumu laikā vairākas no domes frakcijām sadalījās. 2019. gada 12. augustā Rīgas domē darbojās astoņas frakcijas un viena pie frakcijām nepiederoša deputāte,   bet 16. decembrī — astoņas frakcijas.
Domes atlaišana
2019. gada 6. decembrī Vides aizsardzības un reģionālās attīstības ministrs Juris Pūce paziņoja, ka ir iesniedzis likumprojektu par Rīgas domes atlaišanu. Ja šim likumprojektam tiktu nodrošināts atbalsts gan valdībā, gan Saeimā, Rīgas domes vēlēšanas varētu notikt priekšlaicīgi, 2020. gada sākumā. 17. decembrī valdība atbalstīja Rīgas domes atlaišanu, bet 19. decembrī konceptuāli Saeima nobalsoja "par". No 16. janvāra līdz 14. februārim pēc 41 Saeimas deputāta pieprasījuma tika vākti Latvijas pilsoņu paraksti pret Saeimas koalīcijas ierosinātajiem grozījumiem par domju termiņu pagarināšanu ārkārtas vēlēšanu gadījumā. Tika savākti tikai 6035 no nepieciešamajiem 154 868 parakstiem.
13. februārī Neatkarīgo deputātu frakcijas deputāti iestājās Aleksandra Mirska partijā "Alternative". 21. februārī no partijas "Gods kalpot Rīgai" izstājās seši valdes locekļi: pieci Rīgas domes deputāti un Saeimas deputāte Jūlija Stepaņenko.
2019. gada 6. decembrī ministrs Juris Pūce paziņoja, ka ir iesniedzis likumprojektu par 2017. gadā ievēlētās Rīgas domes atlaišanu. 2020. gada 13. februārī to pieņēma Saeima, bet 24. februārī to apstiprināja valsts prezidents Egils Levits, līdz ar to Rīgas domes vēlēšanas notiks priekšlaicīgi.
24. februārī dome tika oficiāli atlaista un tās vietā tika izveidota pagaidu administrācija, kuras sastāvā ir Vides aizsardzības un reģionālās attīstības ministrijas valsts sekretārs Edvīns Balševics, Finanšu ministrijas juridiskā departamenta direktors Artis Lapiņš un Tieslietu ministrijas juridiskā departamenta direktora vietnieks Aleksejs Remesovs.
Delta Latvija
«Delta Latvija» jeb Latvijas PSR VDK pretizlūkošanas nodrošinājuma informācijas automatizētā sistēma ir Latvijas PSR VDK elektronisku ierakstu sistēma, kas 1991. gada augustā nonāca Latvijas Republikas rīcībā.
Šajā datubāzē atreferēta tikai neliela daļa no visiem ziņojumiem, kas tapuši VDK darbības laikā. Atšķirībā no kartotēkas, kuru dēvē par "čekas maisiem", "Delta Latvija" nav publicēta internetā, tomēr ir pieejama pētniekiem.
Vēsture
«Delta Latvija» sākotnēji konstruēta uz firmas «Siemens» elektroniskajām skaitļojamajām mašīnām Pērses ielā 2, Rīgā, kur atradās slepeni, pagrabā, Latvijas PSR Valsts Plāna komitejas telpās. Dati bija izdzēsti, datus atjaunoja no izdzēstām magnētiskajām lentēm.
2018. gada vidū Satversmes aizsardzības birojs (SAB), balstoties uz likumu "Par bijušās VDK dokumentu saglabāšanu, izmantošanu un personu sadarbības fakta ar VDK konstatēšanu", to nodeva VDK zinātniskās izpētes komisijas darba vajadzībām. 2018. gada nogalē veiktie likuma grozījumi paredzēja, ka LPSR VDK dokumenti vēstures vai juridiskās pētniecības nolūkos, akadēmiskās, mākslinieciskās vai literārās izpausmes, kā arī žurnālistikas vajadzībām pieejami, iekļaujot visus dokumentos minētos personas datus. "Delta Latvija" nerediģētā versija kļuva pieejama no 2019. gada maija sākuma.
«Delta Latvija» atradās SAB Totalitārisma seku dokumentēšanas centrā līdz 2019. gada 24. aprīlim un līdz 2019. gada 1. maijam bija pieejama ar daļēji slēptu informāciju. Šobrīd tā atrodas Latvijas Nacionālā arhīva Kinofotofonodokumentu arhīvā.
Saturs
"Delta" ietver 9141 aģenta ziņojumu atreferējumus (7765 ziņojumu un 1376 signālu) un VDK darbinieku sagatavotas izziņas vai citu informāciju par personām vai notikumiem un ar to saistīto VDK rīcību.
Klauss fon Klicings
Klauss fon Klicings (de; dzimis ) ir vācu fiziķis. 1985. gada Nobela prēmijas fizikā ieguvējs par kvantu Hola efekta atklāšanu.
Biogrāfija
Dzimis Otrā pasaules kara gados mūsdienu Polijas teritorijā. Skolā gājis Kvakenbrikā. Studējis Braunšveigas Tehniskajā universitātē un Vircburgas universitātē. Strādājis Oksfordā, Grenoblē, Minhenē, Štutgartē.
Normandijas hercogi
Normandijas hercogi (la, fr; en) bija Normandijas valdnieki no 911. līdz 1204. gadam. Normandijas hercoga titulu līdz pat mūsdienām lieto arī Lielbritānijas karaļi, agrāk arī Francijas Karalistes troņmantnieki (1204-1469).
Cēlušies no normāņu vikingu vadoņa Rollo (Rolfa, Hrolfr), kas 911. gadā kļuva par franku ķēniņa Kārļa Vienkāršā (la) vasali un pieņēma kristīgo ticību ar vārdu Roberts. Viņš valdīja Sēnas lejtecē kā Ruānas grāfs, viņa pēctecis Rihards I 942. gadā pieņēma Normandijas hercoga titulu. 1066. gadā hercogs Viljams II Bastards (Viljams Iekarotājs) uzvarēja Anglijas karali Haroldu un iedibināja Normandiešu dinastiju, kas valdīja Anglijā līdz 1154. gadam. 1204. gadā Francijas karalis Filips II iekaroja Normandiju un pievienoja saviem valdījumiem.
Grendze
Grendze var būt:
NK Maribor
Nogometni klub Maribor, saīsināti NK Maribor, ir Slovēnijas futbola klubs no Mariboras. Dibināts. Pašlaik spēlē Slovēnijas futbola čempionāta augstākajā līmenī — Pirmajā līgā (sl). Mājas spēles aizvada Ljudski vrt stadionā, kura ietilpība ir 12 702 vietas. Maribor ir titulētākais Slovēnijas klubs — tas ir 16 reizes kļuvis par Slovēnijas čempioniem un 9 reizes uzvarējis Slovēnijas kausa izcīņā. Komanda ir trīs reizes iekļuvusi UEFA Čempionu līgas grupu turnīrā.
Džons Viks 3: Parabellum
"Džons Viks 3: Parabellum" (en) ir 2019. gada ASV neonuāra spriedzes trilleris ar Kiānu Rīvsu Džona Vika lomā. Filmu sērijas trešā daļa ir tiešs turpinājums iepriekšējām sērijas filmām "Džons Viks" (2014) un "Džons Viks 2" (2017). Filmas režisors ir Čads Stahelski, scenārija autori Dereks Kolstads, Šejs Hetens, Kriss Kollinss un Marks Eibramss. Filmā galvenās lomas atveido Halle Berija, Lorenss Fišbērns, Marks Dakaskoss, Āzija Keita Dillona, Lenss Rediks, Andželika Hjūstone un Ians Makšeins. Filmas darbība turpinās dažas minūtes pēc iepriekšējās filmas beigām, kad bijušais algotnim Džonam Vikam ir jābēg no amata brāļu leģioniem pēc tam, kad viņa nesenās darbības dēļ par viņa galvu tiek izsludināta 14 miljonus ASV dolāru liela atlīdzība.
Par filmas izstrādi paziņoja 2017. gada jūnijā. Lielākā daļa no iepriekšējo daļu filmēšanas grupas un aktierim tika apstiprināti 2018. gada februārī, savukārt ar jaunpienācējiem līgumi tika noslēgti tā paša gada maijā. Filmēšana tika uzsākta tajā pašā mēnesī un ilga līdz novembrim, filmēts tika Ņujorkā, Monreālā un Marokā.
Filmas pirmizrāde norisinājās Bruklinā, bet ASV un Latvijas kinoteātros to sāka demonstrēt no. Tās vispasaules ienākumi ir 328 miljoni ASV dolāru, tādējādi kļūstot par ienesīgāko franšīzes sērijas filmu tikai desmit dienu laikā pēc kinoseansu uzsākšanas. Filma saņēma dažādu kritiku, tika slavēta spriedzes ainu secība, režija, vizuālais stils un Rīvsa aktierspēle. Filmas turpinājuma pirmizrāde notika.
Veders
Veders var būt:
Laime (nozīmju atdalīšana)
Laime var būt:
Go (programmēšanas valoda)
Go ir statiski tipizēta, kompilējama programmēšanas valoda, kuru izstrādāja trīs Google darbinieki: Roberts Grīsmers, Robs Paiks un Kens Tompsons. Sintaktiski līdzīga C valodai, taču ar atmiņas drošību, drazu savākšanu, strukturētiem tipiem. Bieži tiek saukta par Golang.
Go tika izstrādāta ap 2007. gadu programmēšanas produktivitātes uzlabošanai. Izstrādātāji vēlējās atrisināt kritiku, kas tika vērsta pret tām valodām, kas tika izmantotas Google, tajā pašā laikā saglabājot lietderīgās īpašības. Valoda tika publiski izziņota 2009. gadā, 2012. gadā tika izlaista valodas 1.0 versija. Go ir plaši izmantota Google organizācijas produkcijas risinājumos, kā arī daudzās citās organizācijās un atvērtā pirmkoda projektos.
Takajuki Čano
Takajuki Čano (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||7||0
1900. gada vasaras olimpisko spēļu norises vietas
Lielākā daļa no norises vietām atradās pašā Parīzē vai tiešā tās tuvumā. Taču bija arī sporta veidi, kas tika aizvadīti, citviet Francijā. Piemēram, burāšana tika aizvadīta Mēlanenivelīnā (Sēnas upē) un Havrā (Lamanša krastā), šaušana — Satori (netālu no Versaļas) un golfs — Kompjeņā (Kompjeņas klubā). Lai arī šajās olimpiskajās spēlēs netika rīkota oficiāla atklāšanas vai noslēguma ceremonija, par šo olimpisko spēļu galveno norises vietu uzskata Vensēnas velodromu, kur tika aizvadīti vairāki sporta veidi.
Klusa nakts, svēta nakts
"Klusa nakts, svēta nakts" ir vispopulārākā Ziemassvētku dziesma, un ir tikusi tulkota apmēram 140 valodās, tostarp Dignājas mācītāja Kārļa Jūlija Veiriha (Carl Julius Weyrich) tulkojumā arī latviski. 2011. gadā UNESCO to iekļāva nemateriālā kultūras mantojuma sarakstā.
Vēsture
Dziesmu pirmoreiz izpildīja 1818. gada 25. decembrī baznīciņā Oberndorfā pie Zalcburgas, Austrijā. To Mora ģitāras pavadījumā dziedāja Grūbers un baznīcas koris. Vēlāk dziesmas notis, ļoti iespējams, līdzi paņēma baznīcas ērģeļu labotājs Karls Maurahers, kas tās izplatīja citiem saviem klientiem, tostarp Blāziusam Vimmeram. Vimmers "Klusa nakts, svēta nakts" iekļāva 1819. gadā izdotajā baznīcas dziesmu grāmatā, no kurienes to apguva Tiroles profesionālie ģimenes ansambļi, kas dziesmu sāka izpildīt visā Eiropā.
Dziesmas oriģinālais rokraksts nav saglabājies. Senākais saglabājies dziesmas rokraksts ir datēts ar 1820. gadu, tāpat tas ir vienīgais Mora rakstītais rokraksts.
Dziesmas vārdi
!Oriģināls vāciski !Tulkojums latviski Stille Nacht, heilige Nacht, Alles schläft; einsam wacht Nur das traute hochheilige Paar. Holder Knabe im lockigen Haar, Schlaf in himmlischer Ruh! Schlaf in himmlischer Ruh!
Stille Nacht, heilige Nacht, Hirten erst kundgemacht Durch der Engel Halleluja, Tönt es laut von fern und nah: Christ, der Retter ist da! Christ, der Retter ist da!
Krūškalne
Krūškalne ir ciems Dobeles novada Bēnes pagastā. Atrodas pagasta austrumu daļā 7 km no pagasta centra Bēnes, 26,5 km no novada centra Dobeles un 98 km no Rīgas.
Klusa nakts, svēta nakts
Dziesmas vārdi
Stille Nacht, heilige Nacht, Gottes Sohn, o wie lacht Lieb' aus deinem göttlichen Mund, Da uns schlägt die rettende Stund'. Christ, in deiner Geburt! Christ, in deiner Geburt!
Krūškalne
Apdzīvotā vieta atrodas pie autoceļa V1136. Gar Krūškalni tek Vecmiķeļu grāvis, uz dienvidiem starp Skujaini un Govaini atrodas osa paugugrēdas (Krūškalns, Garaiskalns), kas gandrīz pilnībā noraktas, izveidojot vairākus karjerus, lielākais no tiem — Garā kalna karjers.
Apdzīvotā vieta veidojusies ap vēsturisko Krūškalna muižu (Kruschkaln).
Autoceļš R404 (Krievija)
Autoceļš R404 (Автодорога Р-404) ir Krievijas Federācijas federālais autoceļš, kas ir autoceļa R351 turpinājums Sibīrijā no Tjumeņas cauri Toboļskai (253 km) līdz Hantimansijskai (680 km) ar atzaru līdz Ņeftejuganskai, Surgutai (786 km) un Ņižņevartovskai.
Daži autoceļa posmi sakrīt ar 2020. gadā pabeigtā "Sibīrijas koridora" (Tjumeņa - Surguta - Novijurengoja - Nadima - Saleharda) trasi, kā arī ar topošo "Ziemeļu koridora" (Северный широтный коридор) trasi (Perma - Serova - Ivdeļa - Hantimansijska - Ņeftejuganska - Surguta - Ņižņevartovska - Tomska).
Autoceļa tiltu pāri Irtišai pie Toboļskas uzbūvēja no 1983. līdz 1991. gadam, bet Jugras tiltu pāri Obai pie Surgutas būvēja no 1995. līdz 2000. gadam. 2010. gadā atklāja autoceļa posmu Gornopravdinska – Hantimansijska, kas par 276 km saīsināja autoceļa kopējo garumu.
Ģēnijs
Ģēnijs ir cilvēks ar augstu radošas apdāvinātības pakāpi, kas izpaužas inovatīvā, tas ir, pilnīgi jaunā, savdabīgā un oriģinālā darbībā, kurai ir vēsturiska nozīme cilvēku sabiedrības attīstībā. Ideālismā ģēnijs tiek saistīts ar pārcilvēka koncepciju.
Parīzes Dievmātes katedrāle (opera)
Parīzes Dievmātes katedrāle ir latviešu opera - melodrāma ar Zigmara Liepiņa mūziku un Kaspara Dimitera libretu pēc franču rakstnieka Viktora Igo tāda paša nosaukuma romāna motīviem.
Operas pirmizrāde notika ; kopumā notika 90 izrādes. Operas kompaktdiska versija kļuva par pieprasītāko latviešu opermūzikas ierakstu.
opera iestudēta Klaipēdas muzikālajā teātrī. Latvijas Nacionālajā teātrī opera jauniestudēta teātra versijā.
Komponists Zigmars Liepiņš par operu saņēma Lielo Mūzikas balvu.
FK Mažeikiai
FK Mažeikiai bija Lietuvas futbola klubs, kurš spēlēja Lietuvas A līgā. Tas ir dibināts 1995. gadā. Klubs beidza pastāvēt 2011. gadā.
Grūbas (ciems)
Grūbas ir ciems Limbažu novada Vidrižu pagastā. Atrodas pagasta ziemeļu daļā.
Apdzīvotā vieta atrodas pie autoceļa P9, Aģes upes krastā.
Simona Bailsa
Simona Ariena Bailsa (en; dzimusi Kolumbusā, Ohaio štatā, ASV) ir amerikāņu vingrotāja. Viņa ir četrkārtēja 2016. gada olimpisko spēļu čempione (uzvarēja arī daudzcīņā un kopā ar ASV izlasi komandu sacensībās). Trīs reizes piedalījusies pasaules čempionātā vingrošanā (2013, 2014, 2015), iegūstot kopā 10 zelta medaļas un vēl 4 cita kaluma medaļas. 2013. gada pasaules čempionātā S. Bailsa kļuva par pirmo afroamerikāņu vingrotāju, kas kļuvusi par pasaules čempioni vingrošanas daudzcīņā.
2016. gada augustā, Riodežaneiro olimpiskajās spēlēs, viņas nodotās dopinga kontroles paraugi uzrādīja pozitīvu rezultātu uz metilfenidāta (methylphenidate) testu. Metilfenidāts atrodas Starptautiskās antidopinga aģentūras aizliegto vielu sarakstā, tomēr, neskatoties uz šo faktu, viņa tika pielaista dalībai olimpiskajās spēlēs.
Noda
Noda var būt:
Lokjers
Lokjers var būt:
Medenike (zeme)
Medenikes zeme jeb Medininka (žemaišu: Medėninku žemė,, ) bija žemaišu apdzīvota zeme Žemaitijas augstienē, kas daudz pieminēta 14. gadsimtā, kad tā bija ilgstošas karadarbības zona starp Lietuvas dižkunigaitijas un Vācu ordenim pakļautajām zemēm. 15. gadsimtā tā kopā ar citām Žemaitijas zemēm integrējusies Lietuvas dižkunigaitijas sastāvā.
Nosaukums
Medenikes zemes vārds ir cēlies no tās galvenās pilskalna - Medvegales nosaukuma, kas atrodas Žemaitijas augstākajā vietā, 12 km uz dienvidiem no Varņiem. Vācu ordeņa brāļi to vāciski dēvēja par Medeniku pili, bet tai pakļauto zemi par Medniku (Mednick) jeb Medenikeni (Medeniken, Medenicken, Medininken).
Teritorija
Medenikes zeme atradās Žemaitijas vidienē, ziemeļrietumos tā robežojās ar kuršu Cekļa zemi, ziemeļaustrumos ar Knituvas zemi, austrumos ar Saulenes zemi, bet dienvidos bija žemaišu Karšuvas zeme. Mūsdienās tās teritoriju pamatā aizņem Telšu apriņķis un Tauraģes apriņķa Šilales rajons.
Vēsture
No hronikām zināms, ka Vācu ordeņa kaujas ar žemaišiem Medenikes zemē notika 1314., 1316. , 1320., 1329., 1355., 1370., 1381., 1389. un 1399. gadā. Pēc uzvaras Grīnvaldes kaujā zemi iekļāva Lietuvas dižkunigaitijas sastāvā un Medininkos nopostīja žemaišu pagānu svētnīcu un tās vietā 1414.–1416. gadā uzcēla katoļu baznīcu. Tā kļuva par Žemaitijas bīskapu rezidences vietu ar Varnes nosaukumu (žemaišu: Varnē,, ).
Docker
Docker ir vairāku PaaS produktu kopums, kas izmanto operētājsistēmas līmeņa virtualizāciju, lai piegādātu programmatūru pakotnēs, ko sauc par konteineriem. Konteineri ir savstarpēji izolēti un apvieno savu programmatūru, bibliotēkas un konfigurācijas failus vienā pakotnē, taču tie var sazināties savā starpā. Pastāv gan bezmaksas, gan premium līmenis. Docker publiski tika izziņots 2013. gadā PyCon konferences laikā. Tajā pašā gadā tas kļuva par atvērtā pirmkoda projektu.
Visi konteineri tiek palaisti ar vienu operētājsistēmas kodolu (tam tiek izmantotas Linux kodola resursu izolācijas iespējas), tādējādi tiek izmantots mazāk resursu nekā izmantojot virtuālās mašīnas. Docker konteineri palīdz nodrošināt elastību un pārvietojamību, kas ļauj darbināt programmatūru dažādās vidēs, tai skaitā gan lokāli (piemēram, izstrādājot programmatūru), gan publiskajā mākonī, gan privātajā mākonī. Tā kā Docker konteineri ir viegli, viens serveris vai virtuālā mašīna var vienlaicīgi darbināt vairākus konteinerus. 2018. gada analīzē tika konstatēts, ka tipiskā Docker lietošanā uz viena resursdatora tiek laisti astoņi konteineri, taču ceturtā daļa organizāciju darbina 18 un vairāk konteineru vienā resursdatorā.
Bamba Djengs
Iepriekš spēlējis Senegālas komandā Diambars un Francijas komandā Olympique Marseille.
Joiči Doi
Joiči Doi (ja; dzimis ) ir bijušais japāņu futbolists, bijis Japānas futbola izlases dalībnieks.
Bamba Djengs
Senegālas futbola izlases rindās debitējis 2021. gadā. Ar izlasi uzvarējis 2021. gada Āfrikas Nāciju kausā. Piedalījies arī 2022. gada FIFA Pasaules kausā.
Joiči Doi
Nacionālā izlase
!Kopā||4||0
Bamba Djengs
Sasniegumi
Senegāla
Alpu hokeja līga
Alpu hokeja līga (AlpsHL) ir hokeja līga, kas bāzēta Centrāleiropā un dibināta 2016. gadā. Pašlaik līgā spēlē 16 komandas. Līga izveidota, apvienojot itāļu Seria A un Austrijas 1. līgu. Pašlaik līgā spēlē komandas no Austrijas, Itālijas un Slovēnijas.
Audriņu grāvis
Audriņu grāvis ir Radžupes labā krasta pieteka Jēkabpils novadā.
Tek dienvidaustrumu virzienā. Ietek Radžupē Lielā Aknīstes purva austrumu pievārtē. Augštecē Audriņu grāvi šķērso valsts autoceļš V790 (Leimaņi–Mežgale–Grāvīši).
Jošihiko Noda
Jošihiko Noda (ja, Yoshihiko Noda; dzimis Funabaši, Japānā) ir japāņu politiķis, bijušais Japānas premjerministrs. 2011. gada septembrī, būdams valsts finanšu ministrs, J. Noda tika ievēlēts par Japānas Demokrātiskās partijas līderi. Izglītību ieguvis Vasedas universitātē.
Laika posmā no 2010. gada 8. jūnija līdz 2011. gada 2. septembrim viņš pildīja Finanšu ministra amata pienākumus, šajā amatā viņš nomainīja Naoto Kanu.
2011. gada augusta beigās tobrīdējais Japānas premjerministrs N. Kans atkāpās. 2011. gada 2. septembrī šajā amatā tika apstiprināts J. Noda. Noda amatā noturējās līdz 2012. gada decembrim, kad viņu nomainīja Šindzo Abe.
Balasta dambis
Vēsture
Pēc plūdu nodarītajiem bojājumiem dambis tika atjaunots 1869. un 1870. gadā, pašreizējais laukakmeņu krāvums ir no 1885. gada. Līdz Ķīpsalas ielas rekonstrukcijai 1970. gados Balasta dambis bija galvenā Ķīpsalas satiksmes iela ar sabiedriskā maršruta autobusu līniju.
Ielas raksturojums
Kopējais ielas garums ir 1730 metri. Balasta dambis ir klāts ar asfalta un bruģa segumu. Lielākajā daļā Balasta dambja apbūves dominē savrupmājas, taču ir arī vairākas sabiedriskas celtnes, tostarp ielas sākumā daudzstāvu nami ar vairāk kā 20 stāviem "Preses nams" un "Saules akmens". Garākajā ielas posmā ir tikai pāra numuru adresācija, jo nepāra numuru pusē ir Daugava. Šeit atrodas vairākas laivu un jahtu piestātnes, kā arī ir skatāma Vecrīgas un pasažieru ostas panorāma upes pretējā krastā.
Ielu savienojumi
Balasta dambis ir savienots ar šādām ielām:
Objekti
Balasti dambim ir sena apbūve. Daudzas ēkas ir renovētas, kā arī ir jaunceltnes.
Jupiters LXVII
Jupiters LXVII ir neliels Jupitera pavadonis. To 2017. gadā atklāja zinātnieku komanda, kuru vadīja Skots Šepards (Scott S. Sheppard). Pēc atklāšanas pavadonim tika piešķirts pagaidu apzīmējums S/2017 J 6.
Starptautiskā Astronomijas savienība pavadonim piešķīra pastāvīgo nosaukumu Jupiters LXVII
Jupiters LXVII ir neliels pavadonis, diametrs tikai apmēram 2 km. Tas pieder Pāsifajas grupai.
2021. gada Balvu novada domes vēlēšanas
'''2021. gada Balvu novada domes vēlēšanas''' notika 2021. gada Latvijas pašvaldību vēlēšanās. Vēlēšanās Balvu novada domē tika ievēlēti 15 deputāti. Vēlēšanās piedalījās 9 kandidātu saraksti, kas kopā sastāvēja no 150 kandidātiem.
Vēlēšanu norise
Balvu novadā atradās 25 vēlēšanu iecirkņi. Baltinavas pagastā varēja nobalsot Baltinavas novada domē, Balvu pagastā varēja nobalsot Balvu pagasta kultūras un sporta centrā, Balvu pilsētā varēja nobalsot Balvu profesionālajā un vispārizglītojošajā vidusskolā, Balvu sākumskolā un Balvu Valsts ģimnāzijas sporta zālē, Bērzkalnes pagastā varēja nobalsot Bērzkalnes pagasta pārvaldē, Bērzpils pagastā varēja nobalsot Bērzpils pagasta saieta namā, Briežuciema pagastā varēja nobalsot Briežuciema pagasta tautas namā, Krišjāņu pagastā varēja nobalsot Krišjāņu Tautas namā, Kubulu pagastā varēja nobalsot Kubulu pagasta pārvaldē, Kupravas pagastā varēja nobalsot Kupravas pagasta pārvaldē (nepieejams cilvēkiem ar kustību traucējumiem), Lazdukalna pagastā varēja nobalsot Lazdukalna Saietu namā, Lazdulejas pagastā varēja nobalsot Lazdulejas pagasta pārvaldē, Medņevas pagastā varēja nobalsot Medņevas Tautas namā, Rugāju pagastā varēja nobalsot Rugāju novada domē, Šķilbēnu pagastā varēja nobalsot Šķilbēnu pagasta kultūras centrā "Rekova", Tilžas pagastā varēja nobalsot Tilžas pagasta kultūras namā, Vectilžas pagastā varēja nobalsot Vectilžas pagasta pārvaldē (nepieejams cilvēkiem ar kustību traucējumiem), Vecumu pagastā varēja nobalsot Borisovas Tautas namā, Viļakas pilsētā varēja nobalsot Susāju pagasta pārvaldē (nepieejams cilvēkiem ar kustību traucējumiem) un Viļakas novada domē, Vīksnas pagastā varēja nobalsot Vīksnas pagasta pārvaldē un Žīguru pagastā varēja nobalsot Žīguru Kultūras namā, bet Susāju pagastā neatradās neviens iecirknis.
Oficiālajā vēlēšanu dienā, sestdienā,, iecirkņi bija atvērti no pulksten 7ː00 līdz 20ː00 (LAT) , bet ikkatrā iecirknī vēlētājs varēja arī balsot iepriekš — gan pirmdienā, , no pulksten 16ː00 līdz 20ː00 (LAT) , gan ceturtdienā, , no pulksten 9ː00 līdz 16.00 (LAT) , gan arī piektdienā, , no pulksten 13ː00 līdz 20ː00 (LAT).
Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos būs jāievēro dažādi epidemioloģiskās drošības pasākumi, kā, ierodoties iecirknī, ir jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tiek ieteikts uz vēlēšanām nākt ar savu pildspalvu.
Latvijas Televīzijas ziņu raidījuma Panorāma rubrikā "Tautas panorāma" tika pārraidīts sižets par Balvu novadu, kurā tika aptaujāti novada iedzīvotāji. Tajā tika uzsvērts, ka pēc 2021. gada administratīvi teritoriālās reformas jaunveidotais Balvu novads gan teritorijas, gan iedzīvotāju skaita ziņā būs diveiz lielāks nekā iepriekš. Kā lielāko problēmu iedzīvotāji norādīja darbavietu trūkumu un salīdzinoši slikto ceļu stāvokli.
Balsošanas sistēma
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.
Novada domē tika ievēlēti 15 deputāti, ja iedzīvotāju skaits administratīvajā teritorijā bija zemāks par 30 000.
Tiesības piedalīties Balvu novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Balvu novada administratīvajā teritorijā 90 dienas pirms vēlēšanu dienas, vai kuriem Balvu administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).
Ievēlētie deputāti
Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts bija pieejams pēc vēlēšanu rezultātu apstiprināšanas.
Puertotoro
Puertotoro ir ciems Čīles dienvidos Ugunszemes arhipelāgā. Izvietojies arhipelāga ceturtās lielākās salas Navarino austrumu krastā pie Piktona šauruma 37 km no provinces centra Puertoviljamsas. Administratīvi ietilpst Magaljanesas reģiona Čīles Antarktikas provinces Kabo de Ornosas komūnā. Puertotoro tiek uzskatīta par pasaules vistālāk uz dienvidiem esošo pastāvīgo civilo apdzīvoto vietu, ja neņem vērā Antarktikas polārstacijas. Ziemeļu puslodē šajos platuma grādos (55° 05') atrodas Lietuvas pilsēta Jonava.
Vēsture
Puertotoro dibināta 1892. gadā Ugunszemes zelta drudža laikā kā pirmā apdzīvotā vieta uz dienvidiem no Bīgla šauruma. Strauji attīstījās par nozīmīgu pilsētiņu, kas galvenokārt apkalpoja zelta raktuves netālajā Lenoksa salā. Pēc zelta krājumu izsīkšanas ciems panīka. Mūsdienās ciemā dzīvo galvenokārt zvejnieki, kas nodarbojas ar krabju zveju. Ar ārpasauli ciems savienots tikai ar jūras un helikopteru satiksmi.
Nokia 1200
Nokia 1200 ir GSM mobilais telefons, kuru ražoja Nokia. Tas ietilpst firmas visvienkāršāko telefonu sērijā, un ražošanā nonāca 2007. gadā. Telefona galvenais noieta tirgus ir lietotāji, kas telefonu izmanto tikai lai sarakstītos un sazvanītos. 1200 izmanto vienkrāsainu grafisko ekrānu ar zaļu apgaismojumu.
Slavutiča
Slavutiča (uk) ir apgabala pakļautības pilsēta Ukrainā, Kijivas apgabalā. Pilsēta ir eksklāvs Čerņihivas apgabala teritorijā 186 km no valsts galvaspilsētas un apgabala centra Kijivas un 40 km no Čerņihivas.
Normans Lokjers
Sers Džozefs Normans Lokjers (, dzimis, miris ) bija britu astronoms. Kopā ar francūzi Pjēru Žansēnu tiek uzskatīts par hēlija atklājēju. Žurnāla Nature dibinātājs un pirmais redaktors.